
            Republika Hrvatska 
         Općinski sud u Osijeku                                                        Broj: Pp-1492/2026-6 
                      Osijek                 


U  I M E  R E P U B L I K E  H R V A T S K E

P R E S U D A

Općinski sud u Osijeku, po sucu Snježani Marijanović, uz sudjelovanje Ivane Markotić kao zapisničara, u prekršajnom predmetu protiv okrivljenika Tihomira Pandžić, zbog prekršaja iz čl. 229. st. 7. Zakona o sigurnosti prometa na cestama (Narodne novine br. 67/08, 74/11, 80/13, 92/14, 64/15, 108/17,70/19, 42/20, 85/22,114/22, 133/23 i 145/24) nakon ispitivanja optužnog prijedloga Grada Osijeka, Upravnog odjela za komunalno gospodarstvo i promet Klasa: 740-02/26-01/19, Urbroj: 2158-1-05-03-26-2 od 6.3.2026., izvanraspravno 23. srpnja 2026.,

p r e s u d i o  j e

 Temeljem čl. 161. st. 6.  Prekršajnog zakona (Narodne novine br. 107/07, 39/13, 157/13, 110/15, 70/17, 118/18 i 114/22)

Okrivljenik TIHOMIR PANDŽIĆ, OIB: 17603059754, s prebivalištem u Osijeku, Ilirska kbr. 62, državljanin RH,

OSLOBAĐA SE OPTUŽBE

I. što u ostavljenom roku od 15 dana od uručenja Obavijesti o počinjenom prekršaju Klasa: 740-02/26-01/19, Urbroj: 2158-1-05/3-26-1 od dana 27.1.2026. a koji je istekao 14.2.2026. kao vlasnik vozila/odgovorna osoba nije dostavio vjerodostojan podatak o identitetu osobe kojoj je vozilo registarske oznake OS 880 MC dao na upravljanje 17.1.2026. u 12,40 sati u blizini kbr. Šetalište Petra Preradovića 1. Osijek  kojim je počinjen prekršaj iz čl. 12. st. 4. Zakona o sigurnosti prometa na cestama,

 čime bi postupio suprotno odredbi čl. 229. st. 3. Zakona o sigurnosti prometa na cestama, te počinio prekršaj kažnjiv po čl.  229. st. 7. istog Zakona. 

II. Temeljem čl. 140. st. 2. Prekršajnog zakona troškovi prekršajnog postupka padaju na teret proračunskih sredstava  Suda.

Obrazloženje



1. Grad Osijek, Upravni odjel za komunalno gospodarstvo i promet izdao je temeljem čl. 239., u svezi čl. 234. Prekršajnog zakona obavezni prekršajni nalog kojim je okrivljenika zbog prekršaja iz čl. 12. st. 4. Zakona o sigurnosti prometa na cestama, proglasio krivim i kaznio novčanom kaznom u iznosu od 660,00 eura, s tim što je tužitelj pogrešno kvalificirao prekršaj, pa je sud izmijenio pravnu kvalifikaciju prekršaja u čl. 229. st. 7. istog Zakona sukladno činjeničnom stanju optužbe.

2. Ispitujući optužni prijedlog sukladno čl. 161. Prekršajnog zakona sud je utvrdio da djelo koje se okrivljeniku stavlja na teret iz čl. 229. st. 7. Zakona o sigurnosti prometa na cestama na način kako mu je to stavljeno na teret činjeničnim opisom optužbe nije prekršaj, te je stoga odmah a na temelju čl. 161. st. 6. Prekršajnog zakona donio presudu kojom je okrivljenika oslobodio od optužbe. 

3. Naime, činjeničnim opisom prekršaja okrivljenik se tereti da u ostavljenom roku od 15 dana od uručenja Obavijesti o počinjenom prekršaju Klasa: 740-02/26-01/19, Urbroj: 2158-1-05/3-26-1 od dana 27.1.2026. a koji je istekao 14.2.2026. kao vlasnik vozila/odgovorna osoba nije dostavio vjerodostojan podatak o identitetu osobe kojoj je vozilo registarske oznake OS 880 MC dao na upravljanje 17.1.2026. u 12,40 sati u blizini kbr. Šetalište Petra Preradovića 1. Osijek  kojim je počinjen prekršaj iz čl. 12. st. 4. Zakona o sigurnosti prometa na cestama.

4. Odredbom čl. 229. st. 7. Zakona o sigurnosti prometa na cestama propisano je da će se kazniti za prekršaj vlasnik vozila, osoba kojoj je vozilo povjereno ili odgovorna osoba u pravnoj osobi ako u roku od 15 dana ne da vjerodostojan dokaz o osobi koja je upravljala vozilom u vrijeme počinjenja prekršaja.

5. Dakle, citiranom odredbom vlasnik vozila odnosno odgovorna osoba u pravnoj osobi koja je vlasnik vozila obvezuje se za dostavu vjerodostojnih podataka o osobi koja je upravljala vozilom u vrijeme počinjenja prekršaja, a koji rok predstavlja konstitutivni element terećenog prekršaja, pa slijedom toga nakon proteka navedenog roka za dostavu vjerodostojnih podataka o identitetu osobe koja je upravljala vozilom u vrijeme počinjenja prekršaja, počinjen je prekršaj iz naprijed citiranog članka.

6. Kako u činjeničnom opisu prekršaja nije jasno precizirano tko je vlasnik vozila time nedostaje jedan od konstitutivnih elemenata prekršaja koji se okrivljeniku stavlja na teret.

7. S obzirom da je zakonski opis odnosno pravno kvalificiranje prekršaja podvođenje odlučnih činjenica sadržanih u činjeničnom opisu pod biće odgovarajućeg prekršaja to iz navedenog razloga sve odlučne činjenice moraju biti navedene isključivo u činjeničnom opisu prekršaja.

8. Slijedom navedenog djelo za koje se okrivljenik optužuje na način kako je to činjenično opisano u optužnom prijedlogu  nije po propisu prekršaj pa je stoga sud okrivljenika bez provođenja redovnog postupka odnosno u samoj fazi ispitivanja optužnog prijedloga sukladno čl. 161. st. 6. Prekršajno zakona oslobodio od optužbe.




9. Kako  je  okrivljenik oslobođen od  optužbe na  temelju čl.  140. st.  2. Prekršajnog zakona troškovi prekršajnog postupka padaju na teret proračunskih sredstava Suda.

U Osijeku 23. srpnja 2026.,

   Zapisničar                                                                         S U D A C

         Ivana Markotić	                                                  	  Snježana Marijanović


	Uputa o pravnom lijeku: 

Protiv ove presude nezadovoljne stranke imaju pravo žalbe u roku od 8 dana računajući od dana primitka prijepisa presude. Žalba se podnosi putem ovog Suda u dva istovjetna primjerka, a o njoj odlučuje nadležni sud.


	DOSTAVITI:

	1. Okrivljeniku,
2. Ovlaštenom tužitelju,

	3. Arhivi.


     

  
image1.emf

